Diari Oficial de la Generalitat Valenciana


Sumari del DOGV 2093, del 01-09-1993 (1993/829039)

DECRET 154/1993, de 31 d'agost, del Govern Valencià, pel qual es fixen les taxes que cal satisfer per la prestació de serveis acadèmics universitaris per al curs 1993-1994.
----------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1993/08/31/154/dof/vci/html**

### Dades del document

Número de DOGV
:   2093

Data del DOGV
:   01-09-1993

Secció del DOGV
:   DISPOSICIONS GENERALS

Número del document
:   1993/829039


Data del document
:   31-08-1993

Organisme emissor
:   Conselleria d'Economia i Hisenda

Tipus de document
:   Decret

Anàlisi jurídica

Decret 154/1993, de 31 d'agost, del Govern Valencià, pel qual es fixen les taxes que cal satisfer per la prestació de serveis acadèmics universitaris per al curs 1993-1994.  
D'acord amb la Llei Orgànica 11/1983, de 25 d'agost, de Reforma Universitària, les taxes acadèmiques per estudis conduents a títols oficials seran fixades per la comunitat Autònoma corresponent, dins dels límits que establisca el Consell d'Universitats; mentre que les corresponents als restants estudis les fixarà el Consell Social de cada universitat.  
D'una altra banda, la Llei de la Generalitat Valenciana 7/1989, de 20 d'octubre, ha delimitat el concepte i règim jurídic específic de taxa, preceptuant que la fixació i modificació de la seua quantia, es farà per Decret del Govern Valencià. Els ingressos de les Universitats, segons el que es disposa en la disposició addicional cinquena de la Llei 8/1989, de 13 d'abril, hauran de modificar la seua qualificació en un futur immediat per a conceptuar-se com a preus públics.  
En el pròxim curs acadèmic 1993-1994 coexistiran dos sisternes d'estructuració dels ensenyaments: el tradicional, de cursos i assignatures; i el de crèdits, derivat del Reial Decret 1497/1987, de 27 de novembre, que ha instaurat el sistema de crèdits com una estructura més adequada per a determinar la càrrega lectiva.  
En aquest context normatiu, es fixen les taxes que han de satisfer els alumnes per la prestació del servei públic de d'educació superior durant el pròxim curs acadèmic 1993-1994, i així actualitzar les tarifes fixades pel Decret 149/1992, de 28 d'agost, del Govern Valencià, per al passat curs acadèmic, dins dels límits establerts pel Consell d'Universitats en l'Acord de 29 de juny de 1993, en compliment del que s'estableix en l'article 54.3.b) de la Llei 11/1983, de 25 d'agost, de Reforma Universitària.  
En virtut d'això, a proposta dels consellers d'Economia i Hisenda i d'Educació i Ciència, i després de la deliberació del Govern Valencià, en la reunió del dia 31 d'agost de 1993,  
DECRETE  
Ensenyaments  
Article primer  
1. La quantia de les taxes públiques per la prestació del servei públic de l'Educació superior en les universitats públiques de la Comunitat Valenciana, per al curs acadèmic 1993/1994, serà la que s'específica en aquest decret i l'annex que s'hi adjunta.  
A proposta raonada de qualsevol universitat de la Comunitat Valenciana podrà modificar-se, d'acord amb la legislació vigent, alguna d'aquestes taxes per a la totalitat o alguna de les titulacions que en aquesta universitat s'imparteixen. Aquesta variació no implicarà, en cap cas, un increment superior al que estableix l'Acord de 29 de juny de 1993, del Consell d'Universitats.  
- 2. L'import de les taxes per estudis conduents a títols o diplomes que no tinguen caràcter oficial serà fixat pel Consell Social o òrgan en què recaiguen les seues funcions.  
Ensenyaments no renovats  
Article segon  
1. En els plans d'estudi estructurats en assignatures, les taxes públiques establides en la tarifa primera de l'annex podran abonar-se per curs complet o per assignatures.  
2. En el supòsit de pagament per assignatures, se'n diferenciaran únicament dues modalitats: anual i quadrimestral. La classificació de les assignatures com a anuals o quadrimestrals l'establirà cada universitat segons el nombre d'hores lectives que figuren en els respectius plans d'estudi. L'import de la taxa que s'ha d'aplicar per a les assignatures quadrimestrals serà la meitat del que s'estableix en la tarifa primera de l'annex per a assignatures anuals.  
3. L'import de la taxa establit per assignatura solta serà diferent segons que el curs a què corresponga, estiga consistit per menys de set assignatures anuals, o per set o més assignatures anuals. Amb aquesta finalitat, una assignatura anual equivaldrà a dues assignatures quadrimestrals.  
4. Quan un alumne es matricule en una mateixa assignatura per tercera o posteriors vegades, l'import de la matricula es veurà incrementat en un 20%.  
5. En qualsevol cas, quan un alumne es matricule d'assignatures soltes corresponents a un mateix curs, l'import de la matrícula que ha de pagar pel total d'aquestes assignatures no podrà excedir del fixat per a un curs complet, excepte si en alguna d'elles es matriculara per tercera o successives vegades; en aquest cas no podrà superar al que correspon a un curs complet més el 20%.  
Article tercer  
1. Els alumnes podran matricular-se d'assignatures soltes independentment del curs a què corresponguen, excepte quan la universitat haja establit incompatibilitats acadèmiques.  
2. No obstant el que s'estableix en la disposició anterior, aquells alumnes que inicien uns estudis han de matricular-se del primer curs complet.  
3. Per a facilitar l'adaptació als nous plans d'estudi, a l?efecte del que disposa l'apartat 2, tindrà la consideració de matrícula de curs complet la d'un nombre d'assignatures igual a les del primer curs dels estudis corresponents, determinades per la universitat entre les del primer cicle dels dits estudis.  
4. S'exceptuen del que disposa l'apartat 2 els casos en què s'obtinga convalidació parcial d'estudis.  
Ensenyaments renovats  
Article quart  
L'import dels cursos, matèries, assignatures o disciplines dels plans d'estudi conduents a títols oficials estructurats en crèdits, i els dels cursos i seminaris de cada programa de doctorat, se calcularà d'acord amb el nombre de crèdits assignats a cada curs, matèria, assignatura, disciplina o seminari.  
1. En els plans d'estudi estructurats en crèdits i encara no homologats segons la corresponent directriu general pròpia, l?import de cada crèdit serà el quocient de dividir l?import del curs complet entre el nombre de crèdits de què conste el curs; en el supòsit de plans d'estudi homologats per cicles, sense específicació de cursos, el nombre de crèdits que correspon a cada curs s'obtindrà dividint el nombre total de crèdits del corresponent cicle entre el nombre d'anys que correspon a aquest cicle.  
L'import dels crèdits en les titulacions els plans d'estudi de les quals han sigut homologats d'acord amb el procediment establert per Reial Decret 1497/1987, de 27 de novembre, després de l'aprovació de la pertinent directriu general pròpia, serà el que s'estableix en els apartats 1.2 o 2.2, segons corresponga, de la tarifa primera.  
2. En estudis de tercer cicle l?import de cada crèdit serà l?indicat en el punt 3 de la tarifa primera de l'annex.  
3. Per a la tercera i successives matricules l'increment serà d'un 20%.  
Article cinquè  
1. Els alumnes podran matricular-se d'assignatures soltes, excepte quan la universitat haja establit incompatibilitats acadèmiques.  
2. No obstant el que s'estableix en la disposició anterior, els alumnes que inicien uns estudis han de matricular-se del total dels crèdits corresponents a la càrrega lectiva assignada al primer curs en el pla d'estudis, o, si aquesta no està especificada, almenys de seixanta crèdits.  
En qualsevol cas, quedaran exceptuats aquells casos en què siguen parcialment revalidats estudis.  
DISPOSICIONS GENERALS  
Article sisé  
En qualsevol cas, el dret a examen i avaluació corresponent de les assignatures matriculades es limitarà per les incompatibilitats acadèmiques derivades dels plans d'estudi. Amb aquesta finalitat, les universitats, mitjançant el procediment que determinen les respectives juntes de govern, podran fixar un règim d'incompatibilitats acadèmiques per als plans d'estudi en què no estiguera establert prèviament.  
Article setè  
L'exercici del dret de matricula establit en els articles anteriors no obligarà a la modificació del règim d'horaris generals determinats en cada centre, d'acord amb les necessitats dels seus plans d'estudi.  
Article vuité  
1. Els alumnes tindran dret de triar la forma d'efectuar el pagament de les taxes establides per als diversos estudis universitaris en la tarifa primera de l'annex, bé en efectiu en un únic pagament a principi de curs, o de manera fraccionada en dos terminis iguals, que s'ingressaran, un, en formalitzar la matrícula i un altre, durant la segona quinzena del mes de desembre.  
2. La falta de pagament de l?import total de la taxa, si és el cas de l?opció pel pagament únic, motiva la denegació de la matrícula. L'impagament parcial d'aquesta, cas d'haver optat pel pagament fraccionat, donarà origen a l'anul·lació de la matrícula en els termes previstos en la legislació vigent, amb la pèrdua de les quantitats corresponents al primer termini.  
Tarifes especials  
Article nové. Matèries sense docència  
En el cas de matricula d'assignatures o crèdits sense escolarització per raó d'extinció de plans d'estudi, es pagarà a la universitat el 25% dels preus que estableixen els apartats 1.1.1, 1.2, 2.1.1 i 2.2 de la tarifa primera de l'annex.  
A l'efecte de successives matrícules, hi haurà això mateix el recàrrec establert en els articles 2.4 i 4.3.  
Article deu. Centres adscrits  
Els alumnes dels centres o instituts universitaris no estatals adscrits pagaran a la universitat, en concepte d'expedient acadèmic i de prova d'avaluació, el 25% de les taxes establertes en la tarifa primera de l'annex. Les altres taxes se satisfaran en la quantia íntegra prevista.  
Article onze. Revalidació d'estudis  
1. Els alumnes que obtinguen la revalidació de cursos complets o assignatures soltes per raó d'estudis realitzats en centres nacionals no estatals o centres estrangers, pagaran les taxes pels mateixos conceptes i en la mateixa quantia indicada per als centres adscrits en l'article anterior.  
2. La revalidació d'estudis realitzats en centres estatals n reportaran taxes.  
Article dotze. Beques  
1. D'acord amb el que s'estableix en l'article 3.1 del Reial Decret 2298/1983, de 28 de juliol, pel qual es regula el sistema de beques i altres d'ajudes a l?estudi de caràcter personalitzat, no es estaran obligats a pagar la taxa per servei acadèmic els alumnes que reben beques a càrrec dels pressupostos generals de l?estat.  
2. Els alumnes que en formalitzar la matrícula s'acullen a l?exempció de taxes per haver sol·licitat la concessió d'una beca i que, posteriorment, no obtinguen la condició de becari amb dret a l'ajuda que preveu l?Ordre de 17 de maig de 1993, del Ministeri d'Educació i Ciència, o els fóra revocada la beca concedida, es veuran obligats al pagament de la taxa corresponent a la matrícula que van efectuar, i el seu impagament comportarà l'anul·lació d'aquesta matrícula en totes les assignatures en els termes previstos per la legislació vigent.  
3. Els organismes que, a càrrec dels pressupostos de l?estat, concedisquen beques o ajudes a l?estudi compensaran les universitats de l?import de les taxes per serveis acadèmica no satisfets pels alumnes becaris fins on arriben els crèdits que, amb aquesta finalitat, s'autoritzen en els seus pressupostos de despeses, sense perjudici de la compensació inclosa en els pressupostos generals de les universitats respectives.  
4. Les bonificacions corresponents a l'aplicació d'una o diverses matrícules d'honor es duran a terme després d'haverse calculat l?import de la matrícula. En el cas dels ensenyaments estructurats en crèdits, la bonificació o exempció s'efectuarà sobre el mateix nombre de crèdits que componen la matèria en la qual s'haja obtingut la matrícula d'honor.  
Article tretze. Uns altres preus  
En avaluacions, proves, expedició de títols, certificats i drets de secretaria es tindran en compte les tarifes segona i tercera de l'annex.  
Article catorze  
Els titulats d'Odontologia en universitats de la República Dominicana, als quals es refereix l?Ordre de 21 d'octubre de 1992, del Ministeri d'Educació i Ciència, han de sufragar, de manera complementària a la taxa acadèmica, l'import de les despeses extraordinàries correspononts als mitjans, materials i equips necessaris per als ensenyaments pràctics dels seus períodes complementaris de formació, segons les normes que establisca la Universitat de València.  
DISPOSICIO FINAL  
Es faculta els consellers d'Educació i Ciència i d'Economia i Hisenda per a dictar les disposicions necessàries per al desplegament i execució del que es disposa en aquest decret.  
València, 31 d'agost de 1993  
El President de la Generalitat Valenciana,   
JOAN LERMA I BLASCO  
El Conseller d'Economia i Hisenda, .   
AURELIO MARTINEZ ESTEVEZ   
El Conseller d'Educació i Ciència,   
JOAN ROMERO GONZALEZ  
ANNEX  
Tarifes  
Primera. Activitat docent  
Estudis en facultats i escoles Tècniques superiors, en qualsevol dels seus cicles (inclosos els cursos d'adaptació per a l'accés de titulats d'Escoles universitàries a facultats i escoles Tècniques superiors), en col·legis universitaris i escoles universitàries:  
1. Estudis conduents als títols de llicenciat en Belles Arts, Ciències incloses les constituides d'acord amb el Decret 1975/1973, de 26 de juliol), Farinàcia, Medicina, Odontologia, Veterinària, d'Arquitectura o L'inginyeria, d'Arquitectura Tècnica o d'Enginyeria Tècnica, de diplomat en Infermeria, Estadística, Fisioteràpia, Òptica, Informàtica, Marina Civil, Podologia i Teràpia Ocupacional:  
1.1. En els plans d'estudi estructurats per assignatures, per curs complet: 81.560 pessetes.  
1.1.1. Per assignatures soltes:  
a) Assignatura anual corresponent a un curs de menys de set assignatures anuals: 21.220 pessetes.  
b) Assignatura anual corresponent a un curs de set o més assignatures anuals: 14.040 pessetes.  
1.2. Cursos, assignatures i matèries de plans d'estudi de primer i segon cicle estructurats en crèdits: 1.360 pessetes/crèdit.  
2. Uns altres estudis conduents a títols oficials de primer i segon cicle, distints als especificats en l'apartat anterior:  
2. 1. En plans d'estudi estructurats per assignatures, per curs complet: 57.580 pessetes.  
2.1.1. Per assignatures soltes:  
a) Assignatura anual corresponent a un curs de menys de set assignatures anuals: 14.680 pessetes.  
b) Assignatura anual corresponent a un curs de set o més assignatures anuals: 9.780 pessetes.  
2.2. Cursos, assignatures i matèries de plans d'estudi de primer i segon, cicle estructurats en crèdits: 960 pessetes/crèdit.  
3. Estudis conduents al títol de doctor (programes de doctorat):  
3. 1. Conduent a un títol de doctor, la denominació de la qual es corresponga amb la dels títols de l'apartat 1: 5.710 pessetes/crèdit.  
3.2. Conduent a un títol de doctor, la denominació del qual es corresponga amb la dels títols de l'apartat 2: 4.070 pessetes/crèdit.  
4. Estudis d'especialitats:  
4. l. Estudis d'especialitats mèdiques que no requereixen formació hospitalària de l'apartat tercer de l'annex del Reial Decret 127/1984, d?11 de gener, en unitats docents acreditades. 3.300 pessetes/crèdit.  
4.2. Estudis de l?especialitat de Farmàcia, Anàlisis Clíniques, en escoles professionals reconegudes segons el Reial Decret 2708/1982, de 15 d'octubre: 3.300 pessetes/crèdit.  
4.3. Estudis d'especialitats en Infermeria en unitats docents acreditades (Reial Decret 12521543, de 3 de juliol): 840 pessetes/crèdit.  
Segona. Avaluació i proves  
1. Proves d'aptitud per a l'accés a la universitat: 6.520 pessetes.  
2. Certificat d'aptitud pedagògica (inclou tots els cursos): 19.080 pessetes.  
3. Projectes de fi de carrera: 11.990 pessetes.  
4. Prova de conjunt per a homologació de títols estrangers d'educació superior: 11.990 pessetes.  
5. Curs d'Iniciació i orientació per a majors de 25 anys: 9.730 pessetes.  
6. Examen per a tesi doctoral: 11.990 pessetes.  
7. Obtenció, per revalidació, de títols de diplomats o enginyers tècnics en escoles universitàries:  
7. l. Per avaluació acadèmica i professional conduent a aquesta revalidació: 11.990 pessetes.  
7.2. Per treballs exigits per a aquesta revalidació: 19.970 pessetes.  
Tercera. Títols i secretaria  
1. Expedició de títols acadèmics:  
1.1. Doctor: 18.780 pessetes.  
1.2. Llicenciatura, Arquitectura o Enginyeria: 12.610 pessetes.  
1.3. Diplomatura, Arquitectura Tècnica o Enginyeria Tècnica: 6.160 pessetes.  
1.4. duplicats per pèrdua i modificacions: 740 pessetes.  
2. Secretaria:  
2.1. Obertura d'expedient acadèmic per començament d'estudis en un centre, certificats acadèmics i trasllats d'expedient acadèmic 2.280 pessetes.  
2.2. Compulsa de documents: 900 pessetes.  
2.3. Expedició de targetes d'Identitat: 490 pessetes.  
2.4. Expedició de duplicats de targetes de proves d'admissió per a l'accés a la universitat: 900 pessetes.


Còpia Permalink ELI